**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov | |
| **Predkladateľ (a spolupredkladateľ)** | |
| Ministerstvo zdravotníctva Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    6.9.2018 Ukončenie: 25.9.2018 |
| **Predpokladaný termín predloženia na MPK\*** | február 2019 |
| **Predpokladaný termín predloženia na Rokovanie vlády   SR\*** | marec 2019 |

|  |
| --- |
| **2.  Definícia problému** |
| Do návrhu nariadenia vlády sa zo smernice transponujú maximálne hodnoty expozície pri práci pre 14 karcinogénov a mutagénov, ktoré boli revidované a odvodené z najnovších dostupných vedeckých údajov s ohľadom na ochranu zdravia pri práci a odporúčaných kritérií a metód Vedeckého výboru pre expozičné limity (SCOEL) zriadeného rozhodnutím Európskej komisie, pričom berú do úvahy dostupnosť meracích techník. Stanovujú sa ako technické smerné hodnoty (ďalej „TSH“) karcinogénov a mutagénov kategórie 1A a kategórie 1B v pracovnom ovzduší, pre ktoré nemôžu byť stanovené najvyššie prípustné expozičné limity ako je to u iných chemických faktorov z dôvodu, že v prípade väčšiny karcinogénov a mutagénov nie je v súčasnosti vedecky možné určiť úroveň, pod ktorou by expozícia neviedla k nepriaznivým následkom na zdravie. |
| **3.  Ciele a výsledný stav** |
| Do návrhu nariadenia vlády sa dopĺňajú TSH pre 3 karcinogény a mutagény v pracovnom ovzduší, ktoré doteraz neboli súčasťou legislatívy Slovenskej republiky (brómetylén, 1,2-epoxypropán, ohňovzdorné keramické vlákna). Zavedenie nových TSH pre konkrétne karcinogény a mutagény znamená lepšiu ochranu zdravia zamestnancov zabezpečenú dodržiavaním určených TSH v pracovnom ovzduší. Z ďalších jedenástich karcinogénov a mutagénov, ktorých maximálne hodnoty expozície sú súčasťou smernice a ktoré sú už v súčasnosti uvedené ako TSH v prílohe č. 2 nariadenia vlády Slovenskej republiky č. 356/2006 Z. z., sa revidujú TSH pre 7 karcinogénov a mutagénov v pracovnom ovzduší. Väčšina z revidovaných TSH sa znižuje (sprísňuje), čím je v súlade s európskym cieľom zabezpečená lepšia ochrana zdravia zamestnancov pri práci s karcinogénmi a mutagénmi. |
| **4.  Dotknuté subjekty** |
| Prevažne chemický priemysel, zamestnávatelia, ktorých zamestnanci na pracovisku manipulujú (vrátane skladovania) so 14 karcinogénmi a mutagénmi, ktorých TSH sú predmetom novely nariadenia vlády. V závere doložky uvádzame aj najčastejšie využitie uvedených látok podľa dostupných internetových zdrojov. Predpokladá sa pozitívny aj negatívny vplyv na podnikateľské prostredie, pozitívne sociálne vplyvy.  Pozitívny vplyv na podnikateľské prostredie: - zlepšenie ochrany zdravia zamestnancov pri práci zavedením nových TSH a revidovaných TSH v zmysle nižších hodnôt oproti súčasným hodnotám TSH; predpokladá sa nižší výskyt chorôb z povolania a ochorení súvisiacich s prácou - zavedenie nových TSH pomáha zamestnávateľom pri určovaní a posudzovaní zdravotného rizika pri práci s expozíciou konkrétnym karcinogénom a mutagénom v súvislosti s vykonávaním preventívnych a ochranných opatrení na ochranu zdravia zamestnancov pred zdravotnými rizikami z expozície týmto faktorom - pomoc zamestnávateľom pri zabezpečovaní účinnej ochrany pri práci s karcinogénmi a mutagénmi prenikajúcimi cez kožu; ich označením v prílohe č. 2. |
| **5.  Alternatívne riešenia** |
| Uplatnenie nulového variantu (neprijatie právnej úpravy) neumožňuje európska smernica, ktorá vyžaduje, aby členské štáty uviedli do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 17. januára 2020.Počas konzultácií s dotknutými subjektami nebola predložená ani jedna pripomienka k návrhu nariadenia vlády. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| Návrh nariadenia nerozširuje pôsobnosť smernice na subjekty nad rámec minimálnych požiadaviek smernice, ani nenavyšuje požiadavky smernice, t. j. nedochádza k efektu gold platingu. Preberaná smernica v čl. 2 požaduje od členských štátov, aby do určeného dátumu (17. január 2020) uviedli do účinnosti právne predpisy, potrebné na dosiahnutie súladu s touto smernicou. Smernica sa preberá do nariadenia vlády SR v celom rozsahu, viď tabuľka zhody. |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| |  | | --- | | Využitie 14 karcinogénov a mutagénov, ktorým sa smernicou dopĺňa alebo reviduje technická smerná hodnota (v tabuľke č. 1 na konci doložky).  Porovnanie zmien pri expozícii 11 karcinogénom a mutagénom, ktoré už sú zavedené v legislatíve SR (v tabuľke č. 2 na konci doložky).    Pozitívny vplyv na podnikateľské prostredie:  - zlepšenie ochrany zdravia zamestnancov pri práci zavedením nových TSH a revidovaných TSH v zmysle nižších hodnôt oproti súčasným hodnotám TSH; predpokladá sa nižší výskyt chorôb z povolania a ochorení súvisiacich s prácou  -  zavedenie nových TSH pomáha zamestnávateľom pri určovaní a posudzovaní zdravotného rizika  pri práci s expozíciou konkrétnym karcinogénom a mutagénom v súvislosti s vykonávaním preventívnych a ochranných opatrení na ochranu zdravia zamestnancov pred zdravotnými rizikami z expozície týmto faktorom  -  pomoc zamestnávateľom pri zabezpečovaní účinnej ochrany pri práci s karcinogénmi a mutagénmi prenikajúcimi cez kožu; ich označením v prílohe č. 2.    Negatívny vplyv na podnikateľské prostredie:  - finančné náklady na meranie karcinogénov a mutagénov v pracovnom ovzduší a na úpravu existujúcich, najmä technických opatrení, alebo na zavedenie nových opatrení v pracovnom prostredí, kde sa vyskytujú karcinogény alebo mutagény, ktorých TSH sú novo zavedené alebo TSH sú revidované v zmysle nižších hodnôt oproti súčasným hodnotám TSH  - je možné predpokladať nárast počtu rizikových prác vzhľadom na sprísnenie TSH 6 karcinogénov a mutagénov, ktoré už sú zavedené v legislatíve SR a na 3 novozavedené TSH. | | **Priame finančné náklady** | | Pozitívny vplyv na podnikateľské prostredie:   * Podniky by mali profitovať z jasnejších a homogénnejších podmienok. V prípade 11 faktorov zahrnutých v tomto návrhu už TSH existujú na vnútroštátnej úrovni, z toho u 4 sa nemení TSH a v jednom prípade sa TSH uvoľňuje (akrylamid).   Negatívny vplyv na podnikateľské prostredie:   * Je možné predpokladať nárast počtu rizikových prác vzhľadom na sprísnenie TSH 6 karcinogénov a mutagénov, pričom vplyv zmien na zmeny počtu osôb vykonávajúcich rizikové práce nie je možné presne určiť. **Nepredpokladá sa, že bude potrebné vyhlasovať rizikové práce u všetkých dotknutých subjektov, iba u tých, ktorí nebudú mať dostatočné technické alebo technologické opatrenia** na zníženie expozície zamestnancov uvedeným karcinogénom a mutagénom.   Vyčíslenie:  V súčasnosti nie je možné negatívny vplyv (pravdepodobné zvýšenie nákladov zamestnávateľov) kvantifikovať konkrétne, iba opisne:  V prípade vyhlásenia rizikovej práce u 1 zamestnanca sa zvýšenie nákladov zamestnávateľa bude týkať dvoch položiek: mzdovej kompenzácie za sťažený výkon práce a príspevku zamestnávateľa na doplnkové dôchodkové sporenie zamestnanca, ktorý vykonáva prácu zaradenú do kategórie 3 a 4.  Mzdová kompenzácia za sťažený výkon práce predstavuje  najmenej 20 % minimálnej mzdy v eurách za hodinu (§ 124 Zákonníka práce).  Podľa § 13 ods. 3 zákona č. 650/2004 Z. z. je príspevok zamestnávateľa na doplnkové dôchodkové sporenie za zamestnanca, ktorý vykonáva prácu zaradenú do kategórie 3 a 4, najmenej 2 % z a) vymeriavacieho základu zamestnanca na platenie poistného na dôchodkové poistenie podľa osobitného predpisu (zákon č. 461/2003 Z. z.), b) príjmu zúčtovaného na výplatu, ak ide o zamestnanca, ktorý nie je povinne dôchodkovo poistený.  Predkladateľ však nepozná vymeriavacie základy jednotlivých dotknutých zamestnancov ani ich počet.    V Slovenskej republike bolo k 30. 6. 2018 evidovaných 5 818 zamestnancov (z toho 2 090 žien), vykonávajúcich rizikové práce s expozíciou chemickým karcinogénom a mutagénom u približne 320 zamestnávateľov. Tieto údaje sa vzťahujú k vyhláseným rizikovým prácam v vzťahu ku karcinogénom a mutagénom v aktuálne platnom znení nariadenia vlády.  Vplyv zmien v TSH karcinogénov a mutagénov v návrhu nariadenia vlády (6 sprísnených TSH, 3 novozavedené TSH) na zmeny počtu osôb vykonávajúcich rizikové práce nie je možné kvantifikovať. Nepredpokladá sa však, že bude potrebné vyhlasovať rizikové práce u všetkých dotknutých subjektov, iba u tých, ktorí nebudú mať dostatočné technické alebo technologické opatrenia na zníženie expozície zamestnancov uvedeným karcinogénom a mutagénom.     * Malé a stredné podniky nie sú vyňaté spod pôsobnosti smernice a teda ani návrhu nariadenia vlády, neplánujú sa žiadne menej prísne režimy, pretože by to mohlo viesť k rôznej úrovni ochrany pracovníkov v závislosti od veľkosti podniku. Hlavný vplyv v situáciách, kde sa očakávajú vyššie úrovne vystavenia, bude na tie MSP, kde sú pracovníci vystavení účinkom šesťmocného chrómu. | | **3.3.2 Nepriame finančné náklady** | | Pozitívny vplyv na podnikateľské prostredie:   * Zlepšenie ochrany zdravia zamestnancov pri práci zavedením nových TSH a revidovaných TSH v zmysle nižších hodnôt oproti súčasným hodnotám TSH; predpokladá sa nižší výskyt chorôb z povolania a ochorení súvisiacich s prácou. * Zamestnávatelia budú mať pravdepodobný prínos v podobe nižších strát produktivity vyplývajúcich zo straty pracovníkov v dôsledku zlého zdravotného stavu súvisiaceho so zamestnaním a nákladov na ich nahradenie. V štúdii, ktorú zadali útvary Komisie, sa poukazuje na hlavné prínosy, ktoré sa očakávajú zo stanovenia TSH na úrovni 0,025 mg/m³ v prípade zlúčenín šesťmocného chrómu. Pokiaľ ide o šesťmocný chróm, v Európskom meradle sa očakáva, že v období rokov 2010 až 2069 sa vďaka návrhu podarí zabrániť približne 1 800 prípadom rakoviny, čo vo finančnom vyčíslení zodpovedá sume 591 miliónov – 1,7 miliardy EUR. Hlavný finančný prínos v súvislosti so zavedením TSH v návrhu pre ostatné faktory: prach z tvrdého dreva (12 – 54 miliónov EUR); vinylchlorid (1 – 4 milióny EUR); o-toluidín (1,3 – 10,1 milióna EUR); hydrazín (0,01 – 0,05 milióna EUR); ohňovzdorné keramické vlákna (1,1 – 3,4 milióna EUR). * Zavedenie nových TSH pomáha zamestnávateľom pri určovaní a posudzovaní zdravotného rizika  pri práci s  expozíciou konkrétnym  karcinogénom a mutagénom v súvislosti s vykonávaním preventívnych a ochranných opatrení na ochranu zdravia zamestnancov pred zdravotnými rizikami z expozície týmto karcinogénom a mutagénom * Pomoc zamestnávateľom pri zabezpečovaní účinnej ochrany pri práci s karcinogénmi a mutagénmi prenikajúcimi cez pokožku; ich označením v prílohe č. 2 * Vplyv na základné práva je pozitívny, najmä pokiaľ ide o právo na život a právo na spravodlivé a primerané pracovné podmienky, ktoré zohľadňujú zdravie, bezpečnosť a dôstojnosť pracovníkov.   Negatívny vplyv na podnikateľské prostredie:   * Finančné náklady na meranie karcinogénov a mutagénov v pracovnom ovzduší a na úpravu existujúcich, najmä technických opatrení, alebo na zavedenie nových opatrení v pracovnom prostredí, kde sa vyskytujú karcinogény a mutagény, ktorých TSH sú novo zavedené alebo TSH sú revidované v zmysle nižších (prísnejších) hodnôt oproti súčasným hodnotám TSH. V prípade niektorých karcinogénov bude mať zvolená možnosť vplyv na prevádzkové náklady podnikov, ktoré budú musieť zaviesť dodatočné ochranné a preventívne opatrenia. Týkať sa to bude predovšetkým zlúčenín šesťmocného chrómu, ktorý má vzhľadom na to zavedené aj prechodné obdobie do roku 2025 na postupné sprísňovanie limitu. Pri ostatných karcinogénoch bude vplyv na prevádzkové náklady pre podniky (vrátane malých a stredných podnikov) minimálny, keďže na zabezpečenie úplného súladu postačia často len malé úpravy.   Vyčíslenie:  Nie je možné kvantifikovať konkrétne, nakoľko technické a technologické opatrenia, ktoré si návrh nariadenia vlády vyžiada, sú individuálne a závisia od aktuálneho stavu vybavenosti jednotlivých dotknutých podnikov.  Nepriamo je možné uviesť približné ceny za meranie faktorov v pracovnom ovzduší (cenotvorba nie je regulovaná):  - odber vzoriek podľa platných noriem a štandardných pracovných postupov     15,00/1 hod. VŠ                                                                                                                                  8,00/1 hod. SŠ  - sadzba za dopravu pri použití dopravného prostriedku                                       0,50/1 km  - spracovanie výsledkov a vyhotovenie protokolu o skúškach                              15,00/1 hod.  - určenie karcinogénu podľa akreditovanej/štandardizovanej metódy                  10 - 50 Eur/látku | |
| **11.  Kontakt na spracovateľa** |
| |  | | --- | | Úrad verejného zdravotníctva SR, Odbor preventívneho pracovného lekárstva,  PhDr. Monika Zámečníková, MUDr. Ľudmila Ondrejková, MPH, ppl@uvzsr.sk | |
| **12.  Zdroje** |
| |  | | --- | | - databáza rizikových prác úradov verejného zdravotníctva  - Európska komisia, Eur-Lex  - dostupné internetové informácie chemických spoločností, týkajúce sa využitia dotknutých látok  - odborná literatúra | |
| **13.  Stanovisko Komisie pre posudzovanie vybraných vplyvov z PPK** |
| |  | | --- | | Stála pracovná komisia Legislatívnej rady vlády SR na posudzovanie vybraných vplyvov (Komisia) vyjadrila nesúhlasné stanovisko č. 009/2019 zo dňa 21.1.2019 s materiálom predloženým na predbežné pripomienkové konanie s odporúčaním na dopracovanie doložky vybraných vplyvov a analýzy vplyvov na podnikateľské prostredie podľa pripomienok. Všetky pripomienky boli akceptované a zapracované, predkladateľ požiadal Komisiu o opätovné schválenie. Nesúhlasné stanovisko Komisie neznamená zastavenie ďalšieho schvaľovacieho procesu. **Stála pracovná komisia Legislatívnej rady vlády SR na posudzovanie vybraných vplyvov (Komisia) vyjadrila v opätovnom predbežnom pripomienkovom konaní súhlasné stanovisko č. 009\_2/2019 zo dňa 30.1.2019** s materiálom predloženým na opätovné predbežné pripomienkové konanie s odporúčaním na dopracovanie doložky vybraných vplyvov a analýzy vplyvov na podnikateľské prostredie podľa pripomienok a odporúčaní.  Predkladateľ akceptoval a zapracoval všetky pripomienky.  Predkladateľ nezapracoval odporúčanie Komisie: znázorniť v analýze vplyvov modelový príklad pre jeden subjekt (resp. zamestnávateľa), ktorý by tieto alebo podobné opatrenia nespĺňal a na jeho príklade náklady vyčísliť resp. opisne priblížiť náklady súvisiace s návrhom materiálu. Predkladateľ nepozná technické a technologické vybavenie dotknutých zamestnávateľov ani cenotvorbu súvisiacu s realizáciou potrebných opatrení, vie iba predpokladať vplyv, čo uviedol v doložke a analýze. Modelácia príkladu z praxe je možná iba zo strany dotknutých zamestnávateľov, túto informáciu teda mohli poskytnúť Komisii v PPK iba dotknutí zamestnávatelia. | |